open-index/open-wikipedia-markdown huggingface dataset:
St Germans

**St. Germans** (kornisk: *Lannales*) er en landsby og verdslig sogn i østlige Cornwall i England. Byen ligger ved elven St Germans eller Lynher, en del av elven og elvemunningen Tamar. Byen har sitt navn fra Sankt Germanuskirken til St. Germans priorinnekloster. En praktfull og gammel normannisk kirke er ligger tilstøtende til eiendommen Port Eliot til den nåværende jarl av St Germans. Sognet hadde en befolkning på 1427 innbyggere i 2001, noe som økte til 1 460 ved folketellingen i 2011.

## Beskrivelse
Byen var opprinnelig en travel fiskelandsby på 1800-tallet. Kaianleggene i St. Germans var hektisk opptatt i det siste århundret med å laste tømmer, kull og kalkstein. Inntil den andre verdenskrigen var veistein viktig. I dag er kaien hjemstedet for byens seilingsklubb, *Quay Sailing Club (QSC)*, som nå er godt etablert og del av byens liv.

Byen var en gang en av de såkalte «råtne valgkretser» som valgte to medlemmer til Underhuset før det ble reformert ved reformloven av 1832. Som ved mange råtne valgkretser i Cornwall var stemmeretten i St Germans begrenset til et lite antall av «frimenn» enn til alle beboere. Det var dog ikke mange som bodde i St Germans. I 1832 var det kun 247 mannlige beboere, men en tidligere folketelling hadde vist hele prestegjeld (hvor valgkretsen bare var en liten fraksjon av) hadde en reell befolkning på 2 404, og det opprinnelige forslaget var at St Germans skulle bare miste den ene av dets to underhusmedlemmer, men regjeringen (Whig) bestemte at tilgjengeligheten av en tilstrekkelig befolkning i de omliggende prestegjelder ikke skulle være nok for å berge valgkretsen fra stemmeretten ble fjernet om ikke en betydelig del av befolkningen allerede innenfor valgkretsens grenser, og vedtakets gjennomførelse ble endret slik at det fjernet begge underhusmedlemmene fra St Germans. Tory-opposisjonen angrep beslutningen som politisk motivert og St Germans var en Tory-valgkrets. Stemmegivningen i Underhuset var en av de smaleste i samtlige debatter om reformlover.

St. Germans var opprinnelig bispesetet for Cornwalls bispedømme før setet ble slått sammen med Exeter i 1261. I da er biskopen av Truros stedfortreder kjent som biskopen av St. Germans i innrømmelse av dette, skjønt han har ingen spesiell forbindelse til landsbyen.

Jernbanestasjonen i St. Germans ble åpnet den 4. mai 1859 på vestsiden av St, Germans’ viadukt (bruvei), 32 meter over kaianlegget. Det er kjent for å ha den best bevarte korniske stasjonsbygning.

## Referanser


## Eksterne lenker
* 
* 
* [Cornwall Record Office Online Catalogue for St Germans](http://crocat.cornwall.gov.uk/dserve/dserve.exe?dsqIni=Dserve.ini&dsqApp=Archive&dsqDb=Catalog&dsqCmd=Overview.tcl&dsqSearch=((text)='st%20germans'))
* St. Germans nettsted for sognet
* St Germans Parish Council
* GENUKIs artikkel om St. Germans
Nymphetamine

***Nymphetamine*** er det sjette studioalbumet til det britiske metal-bandet Cradle of Filth. Det ble utgitt 28. september 2004 og er album-debuten til gitaristen James Mcilroy, under pseudonymet «Germs Warfare».

## Historie
Tittelen er en portmanteau av «nymfoman» og «amfetamin», og Dani Filth forklarte at selve tittelsporet er en referanse til «en narkotika-lignende avhengighet til denne kvinnen, som med sine svikefulle vampyr-kvaliteter bokstavelig talt bringer sin elsker tilbake fra kanten av sin spirituelle grav, bare for å begrave han enda dypere på et øyeblikks innfall. Albumet er skrevet i samme stil som Edgar Allan Poes arbeider og etterlater en i troen på at, til tross for karakterens indre lidelser, så er han egentlig en velkommen underdanig som villig nyter de grusomme høyder og daler i sitt forhold til denne forførende, uanstendige og nedvurderende succubus».  Albumet ble i 2005 nominert til en Grammy i kategorien «Best Metal Performance» og forekommer to ganger på albumet, først i en tredelt, ni minutter lang versjon - «Nymphetamine (Overdose)» – og så igjen i en fem minutters versjon – «Nymphetamine Fix» – som et bonusspor. En video ble utgitt for «Fix»-versjonen, og dette sporet finnes også på soundtracket til filmen *[[Resident Evil: Apocalypse]]* (uten suffikset).  

«Coffin Fodder» nevnes i episode fire av den britiske komedien *[[The IT Crowd]]*. «Swansong for a Raven» er en oppfølger til sangen «Her Ghost in the Fog» fra albumet *[[Midian (album)|Midian]]*.
  
Albumet inneholder gjesteopptredener av den tidligere Theatre Of Tragedy- og nåværende Leaves' Eyes-vokalisten Liv Kristine og av Doug Bradley, som spilte cenobite Pinhead i *[[Hellraiser]]*-serien og som også bidro på *Midian*. Det ble gjenutgitt som en «special edition» i 2005 med en ekstra disk inneholdende to nye sanger, en alternativ versjon av tittelsporet, tre coverversjoner og en CD-ROM av promovideoen «Nymphetamine».

## Sporliste
# «Satyriasis» – 1:42
# «Gilded Cunt» – 4:08
# «Nemesis» – 7:18
# «Gabrielle» – 5:27
# «Absinthe with Faust» – 5:14
# «Nymphetamine (Overdose)» – 9:14
# «Painting Flowers White Never Suited My Palette» – 1:57
# «Medusa and Hemlock» – 4:44
# «Coffin Fodder» – 5:17
# «English Fire» – 4:45
# «Filthy Little Secret» – 6:16
# «Swansong for a Raven» – 7:09
# «Mother of Abominations» – 7:33
# «Nymphetamine Fix» – 5:04

### «Special edition»-bonus CD (2005)
# «Devil Woman» (Cliff Richard-cover) – 3:38 (Backingvokal av King Diamond)
# «Soft White Throat» – 5:40
# «Bestial Lust (Bitch)» (Bathory-cover) – 2:54
# «Prey» – 4:57
# «Nymphetamine (Jezebel Deva Fix)» – 5:03
# «Mr. Crowley» (Ozzy Osbourne-cover) – 5:41
# «Nymphetamine» Video – 5:06

## Musikere
*Dani Filth – Vokal
*Paul Allender – Gitar
*James Mcilroy (kreditert som «Germs Warfare») – Gitar
*Martin Powell (kreditert som «Martin Foul») – Keyboards
*Dave Pybus (kreditert som «Herr Pubis») – Bass
*Adrian Erlandsson – Trommer

## Referanser


## Eksterne lenker
*
Kommunestyrevalg i Leirfjord

**Kommunestyrevalg i Leirfjord** er en oversikt over kommunestyrevalg avholdt i Leirfjord kommune i Nordland. Leirfjord ligger på Helgeland.

## 2023

## 2019

## 2015

## 2011

## 2007

## 2003

## 1999

## 1995

## 1991

## 1987

## 1983

## 1979

## Referanser
Azione Cattolica

**Azione Cattolica Italiana**, kort **Azione Cattolica**, er en italiensk, katolsk legorganisasjon. Den ble grunnlagt som en upolitisk forening i 1924.

## Tilknyttede organisasjoner
**Movimento Studenti di Azione Cattolica* (MSAC)
**Movimento Lavoratori di Azione Cattolica* (MLAC)
**Movimento di impegno educativo di Azione Cattolica*
**Movimento ecclesiale di impegno culturale* (MEIC)
**Federazione Cattolica degli universtitari italiani* (FUCI)
**Centro Sportivo Italiano* (CSI)

## Eksterne lenker
* Azione Cattolica Italiana
Catopsilia

* *se systematisk inndeling*

***Catopsilia*** er en slekt av sommerfugler i gruppen hvitvinger. De lever i Australia, Afrika, Asia. De fleste artene finnes i Asia.

## Utseende
Middelsstore til store (vingespenn 50-65 millimeter), mer eller mindre gulaktige sommerfugler med brede vinger. Spissen av forvingen er gjerne brun eller svart ytterst, og det er ofte en liten, mørk flekk midt i vingen. Undersiden er gjerne grønnlig og kan ha vage, brune tegninger eller små, sølvfargede flekker. Flere av artene forekommer i ulike former, dette er avhengig av temperaturforholdene, ikke genetisk betinget.

## Levevis
Flere av disse artene er kjent for å kunne gjøre lange vandringer. Som vanlig for vandrende sommerfugler kan de dukke opp i mange slags habitater. Særlig hannene suger gjerne til seg mineralholdig vann fra elvebredder.
Larvene lever stort sett på planter i slekten *Cassia* i erteblomstfamilien.

## Utbredelse
Artene er utbredt i Afrika, Sørøst-Asia og Australia. De fleste av artene er vidt utbredte på grunn av sine vandre-tendenser. *Catopsilia florella* finnes på Kanariøyene.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Catopsilia*** Hübner, 1819
****** *[[Catopsilia pomona]]* (Fabricius, 1775) 
****** *[[Catopsilia pyranthe]]* (Linnaeus, 1758) 
****** *[[Catopsilia scylla]]* (Linnaeus, 1763) 
****** *[[Catopsilia gorgophone]]* (Boisduval, 1836) 
****** *[[Catopsilia florella]]* (Fabricius, 1775) 
****** *[[Catopsilia thauruma]]* (Reakirt, 1866)

## Kilder
* Tree of life – ''Catopsilia''
* Butterflies of Malaysia – *Catopsilia pomona* http://www.learnaboutbutterflies.com/Malaysia%20-%20Catopsilia%20pomona.htm

## Eksterne lenker
* 
* ''Catopsilia'' – www.nic.funet.fi/ – Lepidoptera database
Fair Game (film fra 1986)

***Fair Game*** (også kjent under tittelen *She was Fair Game*) er en australsk action-thriller fra 1986 regissert av Mario Andreacchio.

## Handling
På en australsk avsidesliggende farm er Jessica (Delney) alene hjemme da hun blir trakassert av tre brutale kengurujegere. Konflikten utvikler seg til en kamp på liv og død der hun først mishandles på det groveste, for så å klare å utmanøvrere de tre og etterhvert ta en brutal hevn.

## I rollene
*Cassandra Delaney –  Jessica 
*Peter Ford –  Sony 
*David Sandford –  Ringo 
*Garry Who –  Sparks 
*Don Barker –  Frank

## Referanser


## Eksterne lenker
*
Simon Crean

**Simon Findlay Crean** (født 26. februar 1949, død 25. juni 2023) var en australsk politiker. Han var leder for Australian Labor Party og leder av opposisjonen fra november 2001 til 2. desember 2003.

## Referanser
Bergen Billedgalleri

**Bergen Billedgalleri** er en stor samling billedkunst i Bergen Kunstmuseum. Samlingen inneholder flere hovedverk innen norsk maleri, eldre europeiske kunstskatter og ny internasjonal kunst.

## Historikk
Bergen Billedgalleri ble opprettet i 1878 som en kommunal institusjon. Samlingene var da en del av Bergen Museum og ble vist i en bygning på Engen. I 1896 ble kunsten flyttet til Den permanente Utstillingsbygning, også kalt «Permanenten». Denne bygningen ble overtatt av kommunen i 1908. I 1935 flyttet billedgalleriet endelig inn i det nye bygget ved Lille Lungegårdsvann. I 1989 ble Bergen Billedgalleri en del av Bergen Kunstmuseum. Etter en del organisatoriske omlegninger ble store deler av bygningsmassen til Bergen Lysverker ledig. Det meste av dette ble ominnredet og er nå blitt hovedbygg for museet. Permanenten ble etter denne omleggingen frigjort til bare å være kunstindustrimuseum.

Bergen Kunstmuseum består av Stenersen-samlingen, Rasmus Meyers samling og Bergen billedgalleri.

## Litteratur
* 

## Eksterne lenker
* Kort om Bergen Billedgalleri
Alfred LeConey

**Alfred LeConey** (født 3. november 1901, død 11. november 1959) var en amerikansk friidrettsutøver.

I 1922 ble LeConey AAU-mester på 220 yards, og som student ved Lafayette College vant han IC4A-mesterskapene over 100 og 220 yards. Under OL 1924 i Paris var han ankermann på det amerikanske laget som vant gull på 4&nbsp;x&nbsp;100&nbsp;m stafett på ny verdensrekord, foran lagene fra Storbritannia og Nederland. LeConey løp sammen med Loren Murchison, Louis Clarke og Frank Hussey.

Etter OL løp LeConey 100 yards på tiden 9,4, men resultatet ble senere underkjent på grunn av for sterk medvind. I 1932 ble avbildet på et minnefrimerke.

## Referanser


## Eksterne lenker
*
Frank Hussey

**Francis Valentine Joseph «Frank» Hussey** (født 14. februar 1905 i New York City, død 26. desember 1974) var en amerikansk friidrettsutøver.

Under OL 1924 i Paris vant han gull på 4&nbsp;x&nbsp;100&nbsp;m stafett på ny verdensrekord, sammen med lagkameratene Loren Murchison, Louis Clarke og Alfred LeConey, foran lagene fra Storbritannia og Nederland.

## Eksterne lenker
*
Emil Jönsson Haag

**Karl Emil Jönsson Haag** (født 1985) er en svensk, tidligere langrennsløper som representerte Årsunda IF.

Jönsson tok bronse i sprint under junior-VM 2005, og fikk sitt gjennombrudd på internasjonalt seniornivå som 21-åring i sesongen 2006/2007. I Kuusamo i Finland i desember 2006 vant han sensasjonelt sprintprologen og fulgte opp med en sjetteplass i A-finalen. Han deltok under VM 2007 i Sapporo, der han også kom på sjetteplass. Sammenlagt kom han på tredeplass i sprintverdenscupen 2006/2007.

Han ledet lenge sprintverdenscupen sesongen 2007/2008, men endte med 2.-plass totalt to poeng bak Ola Vigen Hattestad fra Norge. Samme sesong fikk han sin første verdenscupseier i sprint fri i Canmore, Canada. I sesongen 2009/10 vant Jönsson sprintverdenscupen sammenlagt. Han deltok i Ski-VM 2011 i Oslo, og fikk der bronse på sprinten. Marcus Hellner vant denne øvelsen.

Under Vinter-OL 2014 i Sotsji tok han bronse på sprinten bak Ola Vigen Hattestad og Teodor Peterson. Han tok også bronse i lagsprinten, sammen med Peterson.

Etter at han la opp som langrennsløper ble han guide for synshemmede Zebastian Modin. De tok en sølv og to bronse i langrenn i paralympiske leker 2022 i Beijing og gull i ski-VM 2025 i Trondheim.

## Verdenscupseire individuelt

## Sammenlagtplasseringer i verdenscupen


File:Emil Jönsson i RPS 2013.jpg|Emil Jönsson spurter i Royal Palace Sprint i Stockholm 20. mars 2013. 
File:Emil Jönsson vinner sprintcupen i världscupen i längdskidåkning 2012-13..jpg|Emil Jönsson vinner sprintcupen 2012-13.
File:Prisutdelning sprintcupen RPS 2013.jpg|Prisutdeling med de tre beste sammenlagt i sprintcupen 2012-13: Petter Northug, Emil Jönsson og Nikita Krjukov.
File:EmilJönssonSM2015.JPG|Jönsson under SM i Örebro 2015
File:EmilJönsson(2)SM2015.JPG|Jönsson under SM i Örebro 2015


## Perosnlig
Han er gift med den tidligere langrennsløperen Anna Haag.

## Referanser


## Eksterne lenker
* 
*
Prinsenhof

**Prinsenhof** («*prinsens hoff*») er et museum i den nederlandske byen Delft, og er kjent som stedet der Vilhelm I av Oranien ble skutt og drept i 1584. Prinsenhof het opprinnelig *Sankt-Agathaklosteret*, men fikk sitt nåværende navn da prins Vilhelm bodde der og gjorde det til sitt hoff fra 1572 til 1584. 

## Referanser


## Eksterne lenker
*
Falsk neontetra

**Falsk neontetra** eller **blå neontetra** som den også kalles, er en ferskvannsfisk i gruppen karpelakser.
Den holder til øverst i Orinoco og Rio Negro.
Denne tetraen ligner på den nært beslektede neontetraen, men er litt mindre, og den røde flekken er mindre tydelig. De blågrønne områdene er imidlertid mer intense i farge. Den blir omtrent 2,5 cm lang.

I likhet med de andre *Paracheirodon*-artene holdes den som akvariefisk, men den er mindre vanlig enn neontetra og kardinaltetra.

## Eksterne lenker
*
Miles Ratledge

**Miles Ratledge** (født 1967 i Coventry, England) er en av grunnleggerne av bandet Napalm Death, bandet som krediteres for å ha dannet grindcore-sjangren, som smelter sammen elementer av ekstrem metal og punk rock.

## Biografi
Miles Ratledge (Rat) grunnla Napalm Death sammen med Nicholas Bullen (Nik Napalm). Duoen hadde jobbet sammen med flere fanzines og lekt sammen i flere «soveroms-band» fra 1980 av, og de dannet den første line-up'en av Napalm Death på slutten av 1981 (da de var 13 og 14 år gamle). 

Ratledge forlot Napalm Death på slutten av 1985 på grunn av musikalske uoverensstemmelser. Han dannet derette gruppen Aberration tidlig i 1987, og på slutten av 1987 dannet han gruppen Witch Hunt (som hadde de tidligere Napalm Death-medlemmene Finbarr Quinn og Graham Robertson blant besetningen).

Ratledge forlot England for å reise rundt i verden i 1988 og sluttet stort sett å lage musikk etter det. Han bor nå med sin familie i Aarhus i Danmark, hvor han driver en Yoga-skole.

## Eksterne lenker
*
Skrull

**Skrull** (*fjerdingsskål* på Hvaler) er en gammel volumenhet som ble brukt i Østfold. Den ble brukt til å måle korn, og tilsvarte 1/48 av enheten korntønne. Det tilsvarer 1/4&nbsp;setting eller cirka 3,0375&nbsp;liter mot slutten av 1600-tallet. Volumet kan imidlertid ha variert gjennom tiden, herunder også lokale variasjoner.

## Referanser
Breddsetting

**Breddsetting** er en gammel volumenhet som har vært i bruk i Skandinavia, også i Norge. I Viken (ikke på Hvaler), Båhuslen og Borgarsysla var en breddsetting lik 3/4 setting eller 3 skrull, tilsvarende ca. 9,11 liter. På Hvaler var breddsettingen lik 2/3 setting eller ca. 8,1&nbsp;l
Andrea Pininfarina

**Andrea Pininfarina** (født 26. juni 1957, død 7. august 2008 i Trofarello) var administrerende direktør i den italienske design- og karosserifabrikken Pininfarina. I 1981 gikk han ut fra Torinos polytekniske universitet som ingeniør, og i 1982 ble han ansatt i Freuehauf Corporation i USA. I 1983 gikk han over til familieselskapet som leder for Cadillac Allanté-prosjektet.

I 1987 ble han forfremmet til assisterende daglig leder i selskapet, mens han ble daglig leder i 1988. I 1994 ble han igjen forfremmet til direktør, og i 2001 fikk han toppstillingen administrerende direktør i selskapet. Andrea Pininfarina var barnebarn av selskapets stifter, Battista Pininfarina.

## Referanser
Stampekjerne

**Stampekjerne** er en gammel volumenhet som har vært i bruk i Norge. En stampekjerne tilsvarte ca. 20&nbsp;liter og ble gjerne brukt i forbindelse med kinning av smør. Volumet kan ha variert noe.
Selvspenneravtrekker

En **selvspenner** eller **selvspenneravtrekk﻿er** (engelsk *double-action trigger*, også kjent som *spennavtrekker* eller *avtrekkerspenner*) er en virkemåte for avtrekkeren på et skytevåpen, hvor et avtrekk både spenner og frigir drivfjæren. For revolvere så innebærer dette også at tønnen roteres. Revolvere med denne funksjonen har som regel også mulighet for å spenne hanen manuelt (enkeltspenneravtrekk). En typisk revolver med spennavtrekker er Taurus Raging Bull.

## Typer
Det skilles ofte mellom rene selvspennere (engelsk *double action only*, **DAO**) og selvspennere som også kan skytes som enkeltspenner (altså kombinert selvspenner- og enkeltspenneravtrekker, engelsk: *double-action / single-action*, **DA/SA**). Ren selvspenner innebærer at det ikke er noen mulighet for å spenne drivfjæren manuelt. En pistol eller revolver med ren selvspenner regnes å kunne hylstres trygt etter lading eller avfyring, mens en kombinert selvspenner- og enkeltspenner oftest bør spennes ned eller sikres for å forebygge vådeskudd.

## Historie
Det første patentet på en revolver med selvspenner ble tatt ut av Robert Adams i Storbritannia i 1851.

## Se også
* Enkeltspenneravtrekker, avtrekkermekanisme som avhenger av at drivjæren er spent før avtrekket tas
Plaster

**Plaster** er bandasje som blir brukt på små sår eller skader som ikke trenger større bandasjer.
Plasteret ble funnet opp av Earle Dickson i 1920.

Et plaster har vanligvis en absorberende kompress, gjerne laget av gas eller liknende materiale, og som ofte er tilsatt et antiseptisk stoff. Kompressen er festet til en strimmel av tettvevet stoff, plast eller lateksgummi som er dekket av et klebende stoff. Før bruk er limflaten dekket av plast som er lett å fjerne. Plasteret blir festet slik at kompressdelen dekker sårflaten, men uten å klebe seg fast. Limflatene fester seg til huden rundt og hindrer at det kommer forurensning til såret.

## Se også
* Sårbandasje
Bacău

**Bacău** er en by i Bacău fylke i Romania. Byen ligger ved skråningene til Karpatene i den historiske regionen Moldova. Elva Bistrița renner gjennom byen og møter Siret ca. 8 kilometer sør for byen.

## Referanser


## Eksterne lenker
*
Verdensrankingen i snooker 1995/1996

**Verdensrankingen i snooker 1995/1996** er verdensrangeringen av de 32 beste snookerspillerne i verden for sesongen 1995/1996. 

Rangeringen er basert på prestasjonene spillerne gjorde de to foregående sesongene, altså sesongene 1993/1994 og 1994/1995.

## Rankingen
Bistrița

**Bistrița** (tysk: *Bistritz* eller *Nösen*, transylvanisk saksisk dialekt: *Nîsner-Bistritz*, *Nîzn*, *Bästerts*, *Bîsterts* eller *Bistriz*) er en by ved elva med samme navn i Bistrița-Năsăud fylke (rumensk: județ) i Transilvania i Romania.

## Referanser


## Eksterne lenker
*
Robert Owen

**Robert Owen** (1771-1858) var en britisk industrieier og samfunnsreformator, kjent for den bevegelse som er oppkalt etter ham, owenismen.

Owen forsøkte å gjøre sitt bomullspinneri i New Lanark i South Lanarkshire i Skottland til en mønsterfabrikk der arbeiderklassens leve- og arbeidsforhold skulle forbedres vesentlig og der arbeid, fritid og undervisning skulle harmonere med hverandre.  Blant annet ble arbeidernes lønn forhøyet og arbeidstiden forkortet. Bostedene ble forbedret og drukkenskap bekjempet. Det ble også satset på helsevesen og oppfostringen av barna.

New Lanark er et av fire steder i Skottland på UNESCOs liste over verdens kultur- og naturarvsteder («*[[Verdensarven]]*»). 

I New Harmony i Indiana i USA gjorde Owen og hans medarbeidere i 1825 et praktisk forsøk på å skape et frihetlig sosialistiske idealsamfunn –  de grunnla en mønsterkoloni, der menneskene frivillig skulle leve i harmoni og likhet. Forsøket mislyktes imidlertid.

## Referanser


## Litteratur
* Cole, G. D. H: *Den sosialistiske tenkningens historie. Bind I. Forløperne, 1789-1850* (Nisus Forlag, 2013).
* Goodwin, Barbara, *Social science and utopia: Nineteenth-century models of social harmony*. (1978)

## Eksterne lenker
*
Ramblin’ Man

***Ramblin' Man*** er en EP sluppet av tidligere Belle & Sebastian-medlem Isobel Campbell og tidligere Screaming Trees-medlem Mark Lanegan. Albumet ble gitt ut i desember 2005.

## Sporliste
#«Ramblin' Man» (Hank Williams) –  3.29  
#«(Do You Wanna) Come Walk with Me?» (Campbell) – 3.27  
#«Revolver, Pt. 2» (Lanegan) – 1.49
#«St. James Infirmary» – 2.28

## Medvirkende
*Mark Lanegan – Vokal
*Joshua Blanchard – Ingeniør
*Isobel Campbell – Arrangør, produsent, mikser 
*Dave Paterson – Ingeniør, miksing  
*Eric Weaver – Ingeniør
Reșița

**Reșița** (tysk: *Reschitz*) er hovedstad i fylket Caraș-Severin, Transilvania, Romania. Byen har en befolkning på  innbyggere.

## Eksterne lenker
*
Seven Mile Beach

**Seven Mile Beach** er en lang strand med sterke historiske referanser rett sør for Gerringong i Kiama-området i New South Wales i Australia.

I 1933 ble Seven Mile Beach brukt som flystripe for Charles Kingsford Smith ved første kommersielle flyvning mellom Australia og New Zealand.

## Eksterne lenker
*
Cheongju lufthavn

**Cheongju lufthavn** er en internasjonal flyplass i nærheten av byen Cheongju, Sør-Korea. Den fungerer også som flyplass for byen Daejeon.

I 2006 fløy 999 563 passasjerer til og fra denne flyplassen.

## Flyselskaper og destinasjoner
*Asiana Airlines (Beijing, Jeju)
*China Eastern Airlines (Shanghai-Pudong)
*China Southern Airlines (Shenyang)
*Hansung Airlines (Jeju)
*Hong Kong Airlines (Hongkong)
*Jeju Air (Jeju)
*Korean Air (Shanghai-Pudong, Jeju)
*Sichuan Airlines (Nanning)
*Vietnam Airlines (Hanoi)

## Referanser


## Eksterne lenker
* 
* Destinations from Cheongju
Sepsiszentgyörgy

**Sepsiszentgyörgy** (ungarsk uttale: ; rumensk: *Sfântu Gheorghe* ) er hovedstad i fylket Kovászna, Transilvania, Romania. Byen har en befolkning på 60&nbsp;900 innbyggere.

Majoritetsspråk (over 70 prosent) er ungarsk.

## Eksterne lenker
*
Kallrustad

**Kallrustad** er en gard i Nordlia i Østre Toten (gnr. 122). Garden ble trulig rydda i høymiddelalderen, men ble liggende øde etter svartedauden. Den ble gjenopptatt på 1600-tallet, og totalarealet var da ca. 400 mål. I 1832 ble eiendommen delt i to like store bruk, øvre og nedre Kallrustad. 

Nedre Kallrustad (Ner-Kallrustad) ble seinere ytterligere oppdelt, og den gjenværende jordvegen ble i 1965 solgt til bruket Engelia, (som opprinnelig tilhørte Ner-Kallrustad). Beitet og skauen ble lagt ut til boligtomter og barneskole i 1980 (boligfeltet Kallrustadskauen og Nordli skole). Feltet og skolen er en del av tettstedet Nordlia. Hovedbygningen på Ner-Kallrustad står fortsatt, på utskilt tomt. Denne er fra 1800-tallet, men ble ca. 1900 påbygd av eieren *Rasmus Daffinrud*. Som formann i avholdslosjen Nordliens Haap ville han gi foreninga et møtelokale. 

Øvre Kallrustad (Øver-Kallrustad) har også blitt noe oppdelt, men ikke så kraftig som nabobruket. Mesteparten av eiendommen fra 1832 er ennå (2007) intakt, og det drives fortsatt korn- og vedproduksjon. Den gamle hovedbygningen står ennå, men på utskilt tomt (jf. Ner-Kallrustad). I likhet med bygningen på Ner-Kallrustad er den eldste delen fra 1800-tallet, men fikk sitt nåværende utseende rundt 1916. Ny bygning og låve ble i perioden 1968-1972 oppført ca. 250 meter lenger nede i bakken. 

Følgende småbruk er unna Kallrustad: 
*Bekkelund 
*Engelia 
*Engelund (opprinnelig husmannsplassen Kallrustadbakken) 
*Granum 
I tillegg kommer 80-90 boligtomter.

Gardsnavnet har ifølge Norske Gaardnavne opprinnelig lydt *Karlaruðstaðr*, altså rydningsstedet til Karl (Karli).

## Referanser
Arvo

**Arvo** som fornavn kan sikte til:
*Arvo Pärt
*Arvo Ojala
*Arvo Tuominen
*Arvo Ylppö

**Arvo** kan også referere til:
*The Big Arvo, en australsk TV-serie.
**Arvo*, australsk slang for «ettermiddag»
Alba Iulia

**Alba Iulia** (tysk: *Karlsburg*, i fortiden kjent som Weißenburg) er hovedstad i fylket Alba, Transilvania, Romania. Byen har en befolkning på 66&nbsp;369 innbyggere.

## Eksterne lenker
*
Csíkszereda

**Csíkszereda** (ungarsk uttale: ; rumensk: *Miercurea Ciuc* ) er hovedstad i fylket Hargita, Transilvania, Romania. Byen hadde  per 2012 en befolkning på 37 980 innbyggere. 84,8 % av disse var ungarere, 13,3 % var rumenere,  og 1,75 % roma. 0,059 % ville ikke oppgi etnisitet.

## Eksterne lenker
*
Deva (Romania)

**Deva** er hovedstad i fylket Hunedoara i Transilvania, Romania. Byen har en befolkning på 70 407 innbyggere (2016).

## Referanser

## Eksterne lenker
*
D’Hondts metode

**D'Hondts metode** er en metode for å fordele mandater ved ulike former for valg. Metoden er oppkalt etter belgieren Victor d'Hondt (1841–1901). Norske formannskap og fylkesutvalg som velges med forholdstallsvalg, bruker d'Hondts metode. Danmark, Finland, Island, Brasil, Japan, Spania og Sveits er blant mange land som bruker d'Hondts metode ved nasjonale valg. Ved stortingsvalgene i Norge ble metoden brukt fra 1919 til 1949.

## Eksempel
Metoden er, i likhet med Sainte-Laguës metode, en divisormetode, men er ikke fullt så proporsjonal som denne. De to metodene har ulike divisorer. Etter at alle stemmene er blitt telt opp, blir suksessive kvotienter regnet ut for hver liste. Formelen for kvotienten er \frac{V}{s+1}, der *V* er det totale antall stemmer partiet har fått, og *s* er antallet seter partiet har fått så langt. Det partiet som nå har den høyeste kvotienten får neste sete, og dette partiets kvotient blir kalkulert på nytt, siden de nå har et nytt antall seter så langt. Delingstallene blir derfor først 1, så 2, 3, 4, 5 og så videre. Prosessen fortsetter til alle seter er blitt delt ut.

Under ser vi et eksempel på hvordan dette kan foregå i praksis. Samme eksempel er brukt i artikkelen om St. Laguës metode, så man kan se hvordan samme stemmefordeling kan gi ulikt resultat avhengig av valgordning.

## Referanser
Robert Owen (andre betydninger)

**Robert Owen** er navnet til flere personer:

*Robert Owen (1771–1858), walisisk utopisk sosialist 
*Robert Dale Owen (1801–1877), walisisk-amerikansk politiker
*Robert L. Owen (1856–1947), amerikansk politiker
Alun

**Alun** (alú:n) er en betegnelse på en del aluminiumsulfater. Den mest vanlige er kalium-aluminiumsulfat (KAl(SO4)2 × 12H2O). Alun har vært brukt til garving av lær og til farging av tekstiler. I tidligere tider ble alun utvunnet fra alunskifer.

Alun har også blitt brukt til konservering av bløtt treverk, mest bemerkelsesverdig under rekonstruksjonen av Osebergfunnet.

Alun har astringerende (sammentrekkende) virkning på små blodkar og kan brukes til å stille små hudblødninger og blødende byller.

Alun ble i Norge utvunnet fra alunskifer brutt ved Alunverket, anlagt på Grønlia mot Alnaelva i 1737. Bedriften ble nedlagt i 1815.

## Referanser


## Eksterne lenker
*
Terese Pedersen

**Terese Hosking**, tidligere **Terese Pedersen**, (født 27. april 1980 i Sandefjord) er en norsk tidligere håndballkeeper. Hun har spilt 82 kamper på det norske landslaget. 

## Karriere
Pedersen har spilt for klubbene Tertnes, Larvik HK, Runar, Sandar og Byåsen Håndball Elite i Norge, Randers HK i Danmark og Hypo Niederösterreich i Østerrike. Fra sesongen 2011/12 spilte hun på en toårskontrakt med Byåsen.

Hun debuterte på landslaget 3. august 2004 mot Sverige. Pedersen har vært med i tre EM og tre VM siden debuten på landslaget, dog ofte med lite spilletid. Til OL i Beijing i 2008, ble hun vraket til fordel for Kari Aalvik Grimsbø, men ble med til Kina som første reserve. I EM i Makedonia i desember samme år, var hun tilbake, og spilte da så godt i sine innhopp at hun ble foretrukket foran Grimsbø i stor grad. Katrine Lunde Haraldsen var fortsatt ansett som den beste målvakten og fikk mest spilletid, men Pedersen viste seg som en meget god keeper.

## Meritter med landslaget
* EM 2004 – gull
* VM 2005 – 9.-plass
* EM 2006 – gull
* VM 2007 – sølv
* EM 2008 – gull
* VM 2009 – Bronse

## Referanser


## Eksterne lenker
* 
* Terese Pedersen - Landslagsprofiler hos Norges Håndballforbund
KNM «Valkyrien» (1943)

**KNM «Valkyrien»** var opprinnelig en kanadisk fregatt av River-klassen med navnet HMCS «Toronto» som ble bygget i 1943. Kommando ble heist 6. mai 1944 og den var i kanadisk tjeneste frem til 16. desember 1945, hvoretter den ble lagt i opplag.

I 1953 ble den bygget om i Quebec, og overlevert til Den Norske Marine i 1956, hvor den fikk navnet KNM «Garm». Den ble i årene frem til 1963 delvis benyttet i vanlig operativ tjeneste og delvis som fiskerioppsyningsfartøy.

Den 6. januar 1964 ble den bygget om til moderskip for norske torpedobåter og senere også for kanonbåter. Den fikk da som nytt navn KNM «Valkyrien», etter et tidligere moderskip.

Målsettingen med moderskiptjenesten var å yte fremskutt forsyningsmessig støtte til torpedobåter og kanonbåter, samt drive taktiske samøvelser.

Av forsyninger som ble tilbudt var:

*Brennstoff, smøreolje
*Vann og proviant
*Ammunisjon og torpedoer
*Varegods
*Bekledning
*Sanitetstjenester

Fartøyets data (15. mars 1968):

*Deplacement fullt utrustet:   2.200 tonn
*Deplacement operasjonsklart:  1.830 tonn
*Lengde overall:               301 fot
*Bredde:                       37 fot
*Dypgående forut:              10 fot
*Dypgående akterut:            16 fot
*Maskiner:                    2 stk vannrørskjeler + 2 stk hovedmaskiner, trippel ekspansjon, hver på 2750 HK ved 180 omdreininger/min.
*Køyer totalt:                116 stk
*Besetning:                   100 mann
Vigdis Hårsaker

**Vigdis Hårsaker** (født 16. juli 1981) er en norsk håndballspiller. Hun var høyre bakspiller og spiller for Byåsen IL. Hun har tidligere spilt for Sjetne, Toulon VAR HB ASCM og Larvik HK. Hennes overgang fra Byåsen til Larvik skapte store overskrifter i avisene og overgangstvisten havnet til slutt i retten. Flere profiler i Byåsen gikk ut mot Hårsaker, men da hun hadde spilt to år i Larvik bestemte hun seg for å gå tilbake, og hun ble tatt imot med åpne armer.

Hun debuterte tidlig på a-landslaget. Hun var bare 19 år gammel da hun startet landslagskarrieren mot Polen 29. november 2000. Da scoret hun ett mål. Siden den gang har hun spilt 133 landskamper for Norge og scoret 337 mål.

Hun ble den siste spilleren som fikk plass i troppen til VM i Frankrike i 2007.

## Tidligere mesterskap for Norge
* EM 2000 – 6.-plass
* VM 2001 – Sølv
* EM 2002 – Sølv
* VM 2003 – 6.-plass
* EM 2004 – Gull
* VM 2007 – Sølv

## Eksterne lenker
*
Romerike Judoklubb

**Romerike Judoklubb** er en judoklubb som kommer fra Skjetten i Skedsmo kommune. Klubben ble  etablert 1. april 1970 av Win Van Der Heijden og er medlem i Norges Judoforbund

;Ledere i klubben

*Wim Van der Heijden, 1970-2000
*Alf-Edmund Uhre, 2000-

## Eksterne lenker
*
Soss

**Soss** er et norsk slanguttrykk som brukes om ungdommer/eldre som har overklasseadferd og viser sin velstand i form av materielle goder, særlig dyre merkeklær og annet. Ordet er en kortform av *[[sosietet]]*, et fremmedord fra fransk som på norsk betyr «overklasse, aristokrati, de finere kretsene, fornemme personers selskap».  

Soss brukes ofte som en motsetning til *frik* eller *[[friker]]*, ungdommer med påfallende utseende eller oppførsel, eventuelt kombinert med venstreradikale holdninger. Ordet er lånt fra det engelske *freak*, som blant annet kan bety «original, eksentriker» og «monster, misfoster».  
 
I Sverige brukes *sosse* (i flertall *sossar*) om sosialdemokrater, særlig tilhengere eller medlemmer av Sveriges socialdemokratiska arbetareparti. Ordet er kjent fra 1986. I Sverige brukes isteden *brats* og *stekare* om sosser.
## Referanser


## Litteratur
*
*
Parlamentsvalget i Nederland 2006

**Parlamentsvalget i Nederland** ble holdt den 22. november 2006. 

Statsminister Jan Peter Balkenendes kristeligdemokratiske CDA, ble det største partiet med 41 plasser i parlamentet, noe som likevel var tre mandater mindre enn i det utgående parlamentet. Regjeringspartneren, det høyreliberale VVD, mistet 6 mandater og endte dermed opp med 22 plasser i parlamentet. Den største økningen sto Socialistische Partij for. Dette partiet økte sin oppslutning med hele 17 mandater og endte dermed opp med hele 26 plasser i parlamentet. Sosialdemokratiske PvdA mistet 10 mandater, men er fortsatt det nest største partiet, med 32 mandater. 

Det nydannede høyrepartiet PvV vant 9 mandater. Det sosialliberale partiet Democraten 66 fikk 3 mandat.  PvdD. Partij voor de Dieren (partiet for dyrene) kom inn med to representanter og ble dermeddet første rendyrkede dyrerettspartiet som har kommet inn i et europeisk parlament. 

## Valgresultat
Resultatet i valget til de 150 plassene i Tweede Kamer

## Referanser
Cyanose

**Cyanose** (av gresk *kyanos*, 'blå') er en blåfarging av lepper, hud, slimhinner eller negler. Blåfargen skyldes deoksygenert hemoglobin i blodkar nær kroppsoverflaten. Et skille mellom sentral og perifer cyanose.

## Sentral cyanose
Sentral cyanose er lettest å se på (innsiden av) leppene, og skyldes oksygenmangel i blodet. Den skyldes enten dårlig oksygenering av blodet i lungene (som ved lungesykdom eller kvelning), at blod går ut i systemkretsløpet uten å ha vært innom lungene (som ved medfødt hjertefeil) eller fordi langsom blodsirkulasjon gir økt uttak av oksygen.

## Perifer cyanose
Perifer cyanose (tydelig under neglene) skyldes dårlig blodsirkulasjon, som også er årsaken til kalde hender. Perifer cyanose er normalt hos spedbarn, og blir da kalt akrocyanose.

## Kilder
* Øyri, A: *Norsk medisinsk ordbok*
NSU Kettenkrad

**NSU Sdkfz 2 ''Kettenkrad**'' er et tysk halvbeltekjøretøy fra andre verdenskrig. På grunn av dens gode framkommelighet gjennom vanskelig terreng ble den raskt populær blant de tyske styrkene. Men en ulempe var (noe som tyskerne gjerne gjorde) at de lagde drivverket i den for komplisert. Det gjorde at den ble vanskelig å holde i stand og reparere.

Den kunne kjøre i mange forskjellige terreng, og ble benyttet hovedsakelig på østfronten, men også på vestfronten såvel som i Nord-Afrika. Der ble den blant annet brukt til å trekke lette kanoner, legge kommunikasjonskabler, trekke tung last og å transportere soldater. Den var på mange måter et allsidig halvbeltekjøretøy. (Kettenkrad blir noen ganger kalt beltemotorsykkel på norsk, men dette begrepet brukes også om snøskuter).

## Eksterne lenker
*
Marin leire

**Marin leire** er gammel havbunn som etter landheving er kommet på tørt land. Under marin grense i lavlandet omkring Oslofjorden og Trondheimsfjorden er morenejorda dekket av et lag av gammel havbunn. Vi kaller gjerne slik gammel havbunn for *marin leire* eller *blåleire*. 

Marin leire omtales ofte som *blåleire*. Leira består av ørsmå partikler (silt) som har kunnet holde seg flytende i sjøvannet for til slutt å ha blitt avsatt på havbunnen. 

Denne jorda inneholder svært lite stein. Områdene med marin leire i Trøndelag og på Østlandet tilhører de beste jordbruksområdene i landet. Nesten ⅓ av jordbruksarealet i Norge er her på den gamle havbunnen. Marin leire er en jordtype som er meget god jord å dyrke i. Landområder dekket av marin leire kan bli til raviner; landskap som karakteriseres av avrundende høyder og dype V-daler. 

Ionebindinger sørger for at marin leire er stabil. Men dersom ionebindingene oppløses av ferskvann vil marin leire bli til kvikkleire og dette kan føre til kvikkleireras eller kvikkleireskred.  

## Referanser
Shel Talmy

**Shel Talmy** (1937–2024) er en amerikansk plateprodusent kjent for sitt arbeid med The Who og The Kinks på 1960-tallet.

Shel Talmy fikk jobb som lydtekniker ved Conway Recorders, og arbeidet med tidlige surfehits med grupper som The Markets’ Surfer's Stomp og Billy Joe and the Checkmates’ Percolator Twist. Han flyttet til London i 1962, opprinnelig med tanke på et kort opphold, men ble på grunn av suksessen han oppnådde værende i England i 17 år.

Han øvde stor innflytelse som produsent i beatmusikkens barndom. Shel Talmy eksperimenterte med innspillingene med bruk av effekter av akustisk tilbakekobling og hjalp The Kinks og The Who til å utvikle sin sound. Han produserte The Whos første album, og The Kinks’ utgivelser frem til Waterloo Sunset. Av andre store hitsingler som Talmy produserte er The Easybeats’ «Friday On My Mind» og Manfred Manns «Semi Detached Suburban Mr. James» og deres coverversjon av Bob Dylans «Mighty Quinn».

Whos gitarist Pete Townshend skal ha skrevet sangen «I Can't Explain» i Ray Davies’ stil i håp om fange Talmys oppmerksomhet. Talmy likte låta. Han knyttet The Who til seg og ga gruppa platekontrakt, og produserte bandet første album og gruppas tidligste singler; «I Can't Explain», «Anyway, Anyhow, Anywhere» og «My Generation».

The Whos managere Kit Lambert og Chris Stamp ønsket å bryte kontrakten med Talmy, som vant rettssaken. Selv om The Who ble fridd fra kontrakten måtte gruppa gi royalties til Talmy helt frem til utgivelsen av rockeoperaen Tommy (1969). Talmy låste ned master tapene til debutalbumet *My Generation* i en temperatur- og klimakontrollert safe og albumet ble den siste av The Whos katalog til å bli gjenutgitt. Dernest ordnet Talmy med en nymikset versjon av album som *Deluxe Edition* i 2002.

På 1970-tallet var Talmy mindre aktiv, men han produserte blant annet The Damneds singel «Sick of Being Sick»/«Stretcher Case Baby». Captain Sensible uttalte senere at Talmy hadde gitt gruppa «the best sound that the Damned ever had for guitars».

Talmy gjorde seg også gjeldende som forfatter med romanen *Whadda We Do Now Butch?* hvor han opponerte mot den fremstillingen av hvordan Butch Cassidy og Sundance Kid døde, og mener han etter grundige undersøkelser mener at de slett ikke døde slik som det for eksempel ble vist i kinofilmen.

## Referanser


## Eksterne lenker
* 
* 
*
Andy Roberts

**Andrew «Andy» Roberts** (født 12. juni 1946) er en engelsk gitarist og vokalist. 

Andy Roberts ble født og vokste opp i Harrow, Middlesex, England. Han ble kjent som gitarist i Liverpool Scene, og kom inn i kretsen rundt gruppene The Bonzo Dog Band og The Scaffold. Sammen med frontfigurene i disse gruppene gikk han med i den musikalske poesi- og komikergruppa Grimms. Navnet er et akronym satt sammen av forbokstaven i etternavnet til de seks opprinnelige medlemmene, hvor Roberts representerte bokstaven R.

Andy Roberts har også komponert filmmusikk, vignettmusikk og introduksjonstemaer for fjernsynsserier, blant annet for den politisk harselerende Spitting Image. Han opptrer fremdeles fra tid til annen som musiker for kameraten, poeten og komikeren Roger McGough.

## Diskografi
* *Home Grown*, RCA SF8086 (1970)
* *Home Grown* B&C CAS1034 (1971) 
* *Nina and the Dream Tree* Pegasus PEG 5, (1971) sammen med blant andre Iain Matthews, Gerry Conway og Zoot Money.
* *Everyone* (bandprosjekt), B&C CAS1028, (1971)
* *Urban Cowboy* Elektra Records K42139 (1973)
* *Andy Roberts and the Great Stampede* Elektra Records K42151 (1973)

## Referanser


## Eksterne lenker
* Andy Roberts official web site
*  (music for film and TV)
* Andy Roberts music on last.fm
AnnaSophia Robb

**AnnaSophia Robb** (født 1993) er en amerikansk film- og TV-skuespiller og sanger. Hun har hatt roller i blant annet serien *Drake & Josh*. Hun ble først kjent i 2005, etter å ha spilt rollen som Violet Beauregarde i filmen *[[Charlie og sjokoladefabrikken (2005)|Charlie og sjokoladefabrikken]]* fra 2005, og har også gitt ut en singelplate, som ble brukt i filmen *[[Broen til Terabithia (film)|Broen til Terabithia]]*, hvor hun sammen med Josh Hutcherson innehar hovedrollene.

Hun har også spilt hovedrollen i filmen *Soul Surfer*. Her spiller hun Bethany Hamilton, en jente som elsker å surfe, men som mister den ene armen i et haiangrep. Filmen er basert på en sann historie. Hun har hovedrollen som Carrie Bradshaw i TV-serien The Carrie Diaries. I 2017 fikk hun en rolle i komedien Freak Show.

## Eksterne lenker
* 
* 
*
Help! (film)

***Hjelp*** (originaltittel: *Help!*) er The Beatles' andre spillefilm. Den ble utgitt i 1965 og ble innspilt i London, Sveits og på Bahamas. 

Filmen ble fulgt opp både med LP-en ''Help!'' og et egen soundtrack, mens singelplaten "Help!" ble sluppet 23. juli 1965 og var sommerens store slager.

## Synopsis
En gruppe mennesker knyttet til en orientalsk mystisistisk sekt ofrer daglig en kvinne til guddommen Kali. Før ritualmordet finner sted på et rundt alter males kvinnen rød.

Like før det neste offeret skal drepes gjør søsteren hennes, som er prestinne i sekten, seremonimesteren oppmerksom på at hun slett ikke bærer den hellige offerringen. Ringo Starr, trommeslager i The Beatles, som var kjent for sine mange fingerringer, hadde fått den tilsendt fra offeret og hennes søster og hadde naturligvis satt den på fingeren. Dermed starter jakten på ringen, og The Beatles forfølges både av den religiøse sekten og av et par mislykkede britiske forskere, som ser for seg at ringens magiske kraft vil gjøre dem i stand til å ta styring over hele verden. Ferden går til de sveitsiske Alper, tilbake til London og ender på Bahamas, hvor ringen endelig faller av Ringos finger.

## Skuespillere
* John Lennon som seg selv.
* Paul McCartney som seg selv
* George Harrison som seg selv.
* Ringo Starr som seg selv.
* Eleanor Bron som Ahme
* Leo McKern som Clang
* John Bluthal som Bhuta
* Patrick Cargill som Gluck
* Victor Spinetti som Foot
* Roy Kinnear som Algernon

## Referanser


## Eksterne lenker
*
GroenLinks

**GroenLinks** (GL) er et nederlandsk politisk parti som bygger på  grønne, sosialistiske og feministiske idéer. Partiet er medlem av Det europeiske grønne partiet.

Partiet ble grunnlagt den 1. mars 1989 gjennom en sammenslåing av Politieke Partij Radikalen, Pacifistisch Socialistische Partij, Communistische Partij van Nederland og Evangelische Volkspartij. De fire partiene var ofte blitt omtalt som "det lille venstre" for å understreke deres marginale betydning. I parlamentsvalget 1972 fikk de til sammen 16 seter (av 150 totalt), men fikk ved det neste valget, i 1977, bare seks. Nedgangen fikk både medlemmer og velgere til å argumentere for et nærmere samarbeid.

Sammenslåingsprosessen tok lang tid, og manifesterte seg ved valget til Europaparlamentet 1984 med listen *Groen Progressief Akkoord* (grønn progressiv enighet), valget til Europaparlamentet 1989, med listen *Regenboog* (regnbue), og til slutt listen *Groen Links* (grønt venstre) til det nasjonale parlamentsvalget. De to ordene *grønn* og *venstre* ble satt sammen til GroenLinks i 1992. Partilogoen var til å begynne med ulike fredssymboler, og har siden 1994 hatt ordet grønn med rød skrift og ordet venstre med grønn skrift som viktigste formelementer.

I 2001 deltok partiet i stiftelsen av Global Greens, og i 2004 av Det europeiske grønne partiet.

## Oppslutning i valg

### Parlamentet (''Staten-Generaal'')

### Europaparlamentet

## Referanser


## Eksterne lenker
* 
*
Grønn ideologi

**Grønn ideologi** er en samling politiske ideologier som historisk tar utgangspunkt i en økologisk virkelighetsbeskrivelse, og som har røtter i flere impulser i etterkrigstiden. Begrepet økologisme er et delvis overlappende begrep. Grønn ideologi og grønne bevegelser har historisk i stor grad røtter både i den kulturelle impulsen fra den nye venstresiden i 1960- og 1970-årene, og fra den bredere miljøbevegelsen i 1970- og 1980-årene. De fleste grønne ideologiene står historisk i en antiautoritær og ikkevoldelig tradisjon. Samtidig har grønn ideologi og grønne bevegelser vært preget av gradvis reform, og fra 1990-årene har sosialliberale trekk blitt mer fremtredende i mange grønne bevegelser. I 2013 uttalte sentrale politikere i De grønne i Tyskland at De grønne burde regnes som Tysklands fremste liberale parti. Grønne partier har også over tid fått en mer positiv holdning til bl.a. EU og NATO, og mange grønne partier støttet NATOs inngripen i Kosovokrigen. Standpunktet markerte et vendepunkt der grønne partier i større grad gikk inn for bruk av militærmakt begrunnet i at det kan fremme fred og menneskerettigheter. I så måte har grønne partier nærmet seg den liberale internasjonalismen. Til tross for sine røtter i den nye venstresiden regnes grønn ideologi i moderne tid gjerne som en ideologi på sentrum-venstresiden, og som har beveget seg nærmere sentrum over tid.

Grønn politisk tenkning fikk først innflytelse som en av flere opprørsbevegelser i 1960-årene. Med sitt antiautoritære preg ble den radikale miljøbevegelsen et alternativ til de marxistiske bevegelsene på denne tiden, og tok mange elementer av anarkistisk tradisjon opp i seg. Grønn ideologi legger også stor vekt på rettsstat, menneskerettigheter og progressive saker som LHBT-rettigheter og feminisme. I Norge har Miljøpartiet De Grønne f.eks. erklært seg som et interseksjonelt feministisk parti.

Grønn ideologisk tradisjon var grunnlaget for de økologiske partiene som oppsto på 1980-tallet, preget av tenkningen til blant andre Petra Kelly og Murray Bookchin.

Grønn ideologi forfektes i Norge blant annet av Miljøpartiet De Grønne.

I akademisk sammenheng leverer politisk økologi tverrfaglig kunnskap av betydning for grønn politisk tenkning.

## Se også
* Grønn sosialisme

## Referanser


## Eksterne lenker
*
Politieke Partij Radikalen

**Politieke Partij Radikalen** (PPR) var et kristelig-progressivt og grønt politisk parti i Nederland. Partiet ble dannet i 1968 av avhoppere fra Katholieke Volkspartij og Anti-Revolutionaire Partij, som var misfornøyde med at partiene hadde inngått i en høyreregjering etter valget i 1967. PPR slo seg sammen med tre andre partier og stilte som GroenLinks ved parlamentsvalget i 1989.

## Referanser


## Eksterne lenker
*
Melankoli

**Melankoli** (gresk μελανχολία) er en form for dyp depresjon og inngår i gruppen psykiske sykdommer, som berører stemningsleiet - de affektive syndromene. Ordet kommer av gresk *melas* (= svart) og *choli* (= galle), basert på antikkens lære om de fire kroppsvæskene som var i balanse hos friske mennesker - hjertets blod, hjernens slim, leverens gule galle og miltens svarte galle. Det finnes ingen svart galle, men den ble like fullt beskrevet som «så tykk og klebrig» at legene så vidt kunne tappe den ut. Den utsondret svarte damper som steg opp i hjernen og formørket tankene. Personen ble bokstavelig talt svartsynt.

## Diagnose
Diagnosen melankoli stilles når den rammede personen ikke kan kjenne lyst eller glede, og ikke engang reagerer tilfeldig ved vanligvis positive stimuli. Dessuten skal minst tre av følgende symptomer foreligge:

* senket stemningsleie

* stemningsleiet er lavest på morgenen

* tidlig oppvåkning

* bevegelsesmønstret er betydelig raskere (ved agitert depresjon) eller langsommere enn normalt

* påtagelig appetittløshet eller vektreduksjon

* uttalte skyldfølelse eller mindreverdighetsfølelser, ofte av psykotisk art – de rammede har ikke kontakt med virkeligheten, og kan for eksempel tro at de har begått kriminelle handlinger

## Behandling

Behandlingen bør skje på sykehus, ettersom risikoen for selvmord er høy og kan øke i begynnelsen av behandlingen. Når pasienten begynner å fungere bedre, med forbedret evne til å ta initiativ, samtidig som mindreverdighetsfølelsene og følelsen av håpløshet er like ille, kan faren for selvmord øke. 

Personer med melankoli behandles med medisiner mot depresjon eller ECT, ettersom de ikke kan ta imot samtalebehandling i depresjonens dypeste fase. 

## Referanser